Aalborg Stiftstidende, 1829-08-20
Den engelske Ambassadeur, Hr. Gordon, har den 13de Juli havt sin høitidelige Audients hos Sultan Mahmud. Følgende flygtige Skizze vil udentvivl læses med Jnteresse. Omtrent 3 Mile fra Constantinopel danner den europæiske Side mellem Therapia og Bujukdere en fortryllende Bugt, og midt i den frembyder sig, terrasseformigt omsluttet af rigtbegroede Høie, en frisk, jevn Græsplet, omtrent en halv Miil i Omkreds. Her har nu Sultanens ridende Garde sin Leir, og her vilde han modtage den engelske Ambassadeur. Midt paa Sletten staaer en uhyre Platana, hvis Alder taber sig saa langt tilbage i Tiden, at Sagnet fortæller, hvorlunde Gottfried af Bouillon engang har opslaget sit Telt i Skyggen af dette Træ. Ogsaa nu var her opreist et ved sin østerlandske Pragt udmærket Telt, hvorunder Sultanens med store Perler og de ædleste Stene besaaede Throne befandt sig. Paa høire og venstre Side stode mindre Telte, og Baggrunden dannede Fronten af Kavallerieleiren. Det speilklare Bosphorus vrimlede af Fartøier, og midt i Vrimlen laae den engelske Fregat, som Hr. Gordon havde været ombord paa. En larmende Marsch forkyndte hans Komme. Toget, der begyndte og sluttede med engelske Soldater, begav sig under klingende Spil til et aabent Telt, hvor Kalmakan Pascha, i det forsamlede Divan, modtog Ambassadeuren. Denne satte sig ved hans høire Side, holdt sin Tale, fik Svar, og da Samtalen havde varet en Stund, serveredes den sædvanlige Dinee paa smaae Borde af Guld og Sølv. Det afgav et eget Skuespil, at Europæerne, paa tyrkisk Viis, brugte Fingrene ved Maaltidet. Pludseligt bebudede Kanontorden Sultanens Komme. Han havde, ved sit Landsted i Therapia, besteget en Barke, og landede i dette Øieblik paa Sletten. Alt strømte ham imøde; han besteeg en riigtsmykket Hest, og begav sig, under en bedøvende Musik, til sit Telt. Det paa en frie Plads udenfor opstillede Jnfanterie præsenterede og hilste ham med det høie Tilraab: "Padischah Pin-Jarscher!" (Tusind Aar leve Sultanen!) Den ham omgivende Livvagt var ganske i det nye Militair-Costume. Sultanens Holdning tilhest var alvorlig og mandig. Gesandten, førtes ind i Reis Effendis Telt, hvor alle de der skulde fremtræde for Sultanen iførtes de nu brugelige Kapper efter spansk Snit. J dette Kostume begave de sig Alle til Sultanens Telt. Noget uhørt var det, at Ambassadeuren, saalidet som hans følge, aflagde sine Vaaben; hidtil har aldrig nogen Gesandt tordet fremtræde bevæbnet for Storherren. Audientsen varede ikke meget længe. Gesandten begav sig derpaa tilbage til Kaimakan=Paschas Telt, hvor han fandt en rigtsmykket Hest, som Foræring fra Sultanen; Denne seilede strax tilbage til Therapia. Troppernes stormende Hilsen, den brusende Musik, den døvende Kanontorden - alt dette sammensmeltede i en vild Larm, medens Storherrens rigtforgyldte Barke fløi over Vandfladen som en Pill. Fra Kongen af England havde Hr. Gordon overrakt Sultanen en særdeles kostbar Agraffe af Diamanter. Mod Englænderne har Storherren, ved denne Leilighed, viist sig særdeles naadig, og det syntes at huge ham saare vel, at de, idet han passerede forbi dem, raabte et skingrende Hurra for ham. Man bemærkede, at hans lange Skjæg var stærkt studset, og det er en almindelig Mening, at Hs. Høihed snart lader det ganske afrage. Som noget Mærkeligt anføres ogsaa, at en af hans Døttre, en nittenaarig Prindsesse begynder at vise sig i fransk Costume og uden Slør, Fædrenelandet.